OpenLLM-France/wikimedia huggingface dataset:
# John Ljunggren

John Ljunggren (suec: John Artur Ljunggren) (Forsheda, 9 de setembre de 1919 - 13 de gener de 2000) fou un atleta suec, especialista en marxa atlètica, que va competir entre les dècades de 1930 i 1960.
Durant la seva carrera esportiva va prendre part en cinc edicions dels Jocs Olímpics d'Estiu de manera consecutiva: el 1948, 1952, 1956, 1960 i 1964. Guanyà la medalla d'or en la cursa dels 50 quilòmetres marxa el 1948, la de bronze el 1956 i la de plata el 1960. En els 20 quilòmetres marxa destaca una quarta posició el 1952.
En el seu palmarès també destaquen dues medalles en la cursa dels 50 quilòmetres marxa al Campionat d'Europa d'atletisme, d'or el 1946 i de plata el 1950. Durant la seva carrera esportiva aconseguí sis rècords del món en curses entre les 20 milles i els 50 quilòmetres marxa i guanyà onze campionats nacionals.

## Referències

* 1 2 John Ljunggren a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 26 abril 2020].
* ↑ Progression of IAAF World Records. 2015 Edition. IAAF, 2015, p. 393, 395, 406 i 407.
* ↑ «John Ljunggren - Sveriges Olympiska Kommitté» (en suec). [Consulta: 20 maig 2020].
# John Miller (remer)

John Miller (Brooklyn, 5 de juny de 1903 - Nova York, 1 d'agost de 1965) fou un remer estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la prova del vuit amb timoner del programa de rem.

## Referències

* ↑ «John Miller Olympic Results». sports-reference.com. Arxivat de l'original el 19 de maig 2011. [Consulta: 22 maig 2018].
# John Norton (waterpolista)

John Norton (Nova York, 27 de novembre de 1899 - Lebanon, 24 de novembre de 1987) va ser un waterpolista estatunidenc que va competir durant la dècada de 1920.
Durant la Primera Guerra Mundial va servir a la Guàrdia de Costa dels Estats Units d'Amèrica. Posteriorment, el 1924 va prendre part en els Jocs Olímpics de París, on va disputar la competició de waterpolo, en què guanyà la medalla de bronze.
Guanyà el campionat indoor de waterpolo l'AAU el 1926 i 1928.

## Referències

* 1 2 «Oliver Horn Olympic Results». sports-reference.com. Arxivat de l'original el 18 d'abril 2020. [Consulta: 11 desembre 2017].
# John Parlett

John Parlett (Bromley, 19 d'abril de 1925 - 6 de març de 2022) va ser un atleta anglès, especialista en curses de mig fons, que va competir durant les dècades de 1940 i 1950. Es casà amb la també atleta Dorothy Manley.
El 1948 va prendre part en els Jocs Olímpics d'Estiu de Londres, on fou vuitè en la cursa dels 800 metres del programa d'atletisme.
En el seu palmarès destaca una medalla d'or en la prova dels 800 metres del Campionat d'Europa d'atletisme de 1950, per davant Marcel Hansenne i Roger Bannister, i una d'or i una de plata als Jocs de l'Imperi Britànic de 1950 que es van disputar a Auckland. Guanyà els títols nacionals de l'AAA de les 880 iardes de 1948 i 1949.

## Millors marques

* 800 metres. 1' 50.5" (1950)

## Referències

* 1 2 3 John Parlett a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ «Commonwealth Games Medallists - Athletics (Men)». [Consulta: 16 maig 2020].
* ↑ «NUTS - AAA and National Championships Medallists - 880y/800m». [Consulta: 20 maig 2020].
* ↑ «Track and Field Statistics». [Consulta: 8 maig 2020].
# Josef Schneider

Josef Schneider (valor desconegut, 5 de març de 1891 - Thun, maig 1966) fou un remador suís que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la prova de scull individual del programa de rem.

## Referències

* ↑ «Josef Schneider Olympic Results». sports-reference.com. Arxivat de l'original el 13 de novembre 2012. [Consulta: 16 gener 2018].
# John Schmitt

John Schmitt (Filadèlfia, 23 de desembre de 1901 - Largo, 13 de juny de 1991) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del dos sense timoner del programa de rem. Formant parella amb Paul McDowell guanyà la medalla de bronze.

## Referències

* ↑ «John Schmitt Olympic Results». sports-reference.com. Arxivat de l'original el 23 de setembre 2011. [Consulta: 3 agost 2018].
# Joseph Bernardo

Joseph Bernardo (Alger, 31 de maig de 1929 - 7è districte, 6 de desembre de 2023) va ser un nedador francès especialista en estil lliure que va competir durant les dècades del 1940 i 1950.

## Biografia

El 1948 va prendre part en els Jocs Olímpics d'Estiu de Londres, on disputà tres proves del programa de natació. Guanyà la medalla de bronze en els 4x200 metres lliures, formant equip amb René Cornu, Henri Padou Jr. i Alexandre Jany, mentre en els 400 i 1.500 metres lliures quedà eliminat en sèries. Quatre anys més tard, als Jocs de Hèlsinki, tornà a disputar tres proves del programa de natació. Revalidà la medalla de bronze en els 4x200 metres lliures, formant equip amb Jean Boiteux, Aldo Eminente i Alexandre Jany. En els 1.500 metres lliures fou cinquè, mentre en els 400 metres lliures quedà eliminat en sèries.
En el seu palmarès també destaquen una de plata i una de bronze al Campionat d'Europa de natació de 1950, una d'or i dues de plata als Jocs del Mediterrani de 1951 i cinc campionats nacionals, un dels 400 metres lliures (1953) i quatre dels 1.500 metres lliures (1949, 1952, 1953 i 1954).

## Referències

* ↑ «Mort de Jo Bernardo, ancien champion de natation et personnage historique du Cercle des nageurs de Marseille» (en francès), 06-12-2023. [Consulta: 22 desembre 2023].
* ↑ Joseph Bernardo a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* ↑ «Mediterranean Games - Swimming». [Consulta: 22 juliol 2020].
# Vishnu Prasanna

Vishnu Prasanna (12 d'agost de 1989) és un jugador d'escacs indi, que té el títol de Gran Mestre des de 2013.
Tot i que roman inactiu des de febrer de 2020, a la llista d'Elo de la FIDE del març de 2022, hi tenia un Elo de 2476 punts, cosa que en feia el jugador número 19 (en actiu) de l'Índia. El seu màxim Elo va ser de 2523 punts, a la llista de desembre de 2013 (posició 696 al rànquing mundial).

## Resultats destacats en competició

L'agost de 2011 fou campió del 12è Obert Internacional de Figueres amb 7½ punts de 9, els mateixos punts però amb millor desempat que Levan Aroshidze, enduent-se el premi de 1.200 euros. El setembre de 2013 fou campió d'escacs ràpids de Chennai amb 8½ punts de 9.
El maig del 2015 fou 2-7è (segon en el desempat) del IV Obert Internacional de Llucmajor amb 7 punts (el campió fou Oğulcan Kanmazalp).

## Referències

* ↑ «Nota biogràfica de Vishnu Prasanna» (en anglès). Chessgames.com. [Consulta: 15 novembre 2015].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 23 març 2022].
* ↑ Posició al rànquing mundial i evolució Elo de Vishnu Prasanna «benoni.de» (en alemany). Arxivat de l'original el 2015-11-17. [Consulta: 15 novembre 2015].
* ↑ «12th Obert Internacional d'Escacs de Figueres Miquel Mas». chessdom.com. Arxivat de l'original el 5 de setembre 2015. [Consulta: 15 novembre 2015]. (anglès)
* ↑ «Vishnu Prasanna emerges Chennai Blitz champion». chessdom.com. [Consulta: 15 novembre 2015]. (anglès)
* ↑ «Classificació i resultats IV Obert». chess-results.com. [Consulta: 19 maig 2015].
# Sergio Slipak

Sergio David Slipak, (Buenos Aires, 28 de juliol de 1965), és un jugador i entrenador d'escacs argentí, que té el títol de Gran Mestre des de 2001.
A la llista d'Elo de la FIDE del juliol de 2020, hi tenia un Elo de 2402 punts, cosa que en feia el jugador número 36 (en actiu) de l'Argentina. El seu màxim Elo va ser de 2521 punts, a la llista de gener de 1999 (posició 348 al rànquing mundial).

## Resultats destacats en competició

Ha estat tres vegades subcampió del Campionat absolut de l'Argentina, els anys 1998 (el campió fou Pablo Ricardi), 2002 (el campió fou Martín Labollita), i 2012 (el campió fou Martín Lorenzini).
Va participar representant a l'Argentina en una olimpíada d'escacs l'any 2002 a Bled i en un Campionat Panamericà d'escacs per equips l'any 1995, a Cascavel, tot aconseguint-hi la medalla d'argent per equips i la medalla d'or individual al tercer tauler.
Va guanyar el Torneig obert del Mar del Plata els anys 1995, 1999 i 2001.

## Obra

Slipak ha escrit el següent llibre d'escacs:
* Secretos del ajedrez argentino (1992-1999), editorial Ajedrez Martelli, que mostra una ressenya dels Campionats argentins jugats en el període 1992-1999.

## Notes i referències

* ↑ «Biografia de Sergio Slipak» (en castellà). tabladeflandes.com. Arxivat de l'original el 2013-02-27. [Consulta: 7 gener 2013].
* ↑ «Nota biogràfica de Sergio Slipak» (en anglès). Chessgames.com. [Consulta: 7 gener 2013].
* ↑ «"Rànquing d'escaquistes per federació: Argentina"» (en anglès). lloc web de la FIDE. [Consulta: 18 juliol 2020].
* ↑ Posició al rànquing mundial i evolució Elo de Sergio Slipak «benoni.de» (en alemany). Arxivat de l'original el 2013-10-17. [Consulta: 17 octubre 2013].
* ↑ «De príncipe a rey (Campeonato de Argentina 2002)» (en castellà). lanacion.com.ar, 26-09-2002. Arxivat de l'original el 2013-12-14. [Consulta: 6 gener 2013].
* ↑ «Torneigs Majors i Campionats de l'Argentina (notes en castellà)». Arxivat de l'original el 25/10/2009.
* ↑ «El maestro rosarino Martín Lorenzini se consagró campeón argentino de ajedrez» (en castellà). lacapital.com.ar, 13-07-2012. Arxivat de l'original el 2013-12-03. [Consulta: 14 desembre 2013].
* ↑ «Fitxa de Sergio Slipak a les olimpíades d'escacs» (en anglès). OlimpBase. [Consulta: 7 gener 2013].
* ↑ «Fitxa de Sergio Slipak als Campionats Panamericans d'escacs per equips» (en anglès). OlimpBase. [Consulta: 7 gener 2013].
* ↑ «Selecció de l'Argentina als Campionats Panamericans de 1995» (en anglès). OlimpBase. [Consulta: 7 gener 2013].
# José Manuel Taure Menéndez

José Manuel Taure Menéndez (Barcelona, 14 d'abril de 1949) fou un jugador d'handbol català que va competir durant les dècades de 1960 i 1970.
Durant la seva carrera esportiva jugà amb el FC Barcelona, l'Universitari, el Picadero i l'Atlético de Madrid. Fou 60 cops internacional amb la selecció espanyola i participà en els Jocs Olímpics de Múnic de 1972.

## Referències

* ↑ «José Manuel Taure Menéndez». Enciclopèdia de l'esport català. Barcelona: Grup Enciclopèdia Catalana.
* ↑ «José Manuel Taure Olympic Results». sports-reference.com. Arxivat de l'original el 18 d'abril 2020. [Consulta: 6 juny 2019].
# José Rodríguez Carbonell

José Rodríguez Carbonell (28 de març de 1959) és un judoka cubà, ja retirat, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla de plata en la competició del pes extra lleuger del programa de judo. Va perdre la final contra el francès Thierry Rey.
En el seu palmarès també destaca una medalla d'or i una de bronze als Jocs Panamericans, una plata i un or al Campionat Panamericà de judo i deu campionats nacionals.

## Referències

* ↑ José Rodríguez Carbonell a Sports Reference (arxivat)
* ↑ «José Rafael Rodriguez Carbonell, Judoka, JudoInside». [Consulta: 13 setembre 2020].
# Roeland Pruijssers

Roeland Pruijssers (16 d'agost de 1989), és un jugador d'escacs neerlandès, que té el títol de Gran Mestre des de 2012.
A la llista d'Elo de la FIDE del juliol de 2016, hi tenia un Elo de 2463 punts, cosa que en feia el jugador número 28 (en actiu) dels Països Baixos. El seu màxim Elo va ser de 2558 punts, a la llista del maig de 2016.

## Resultats destacats en competició

El juliol de 2016 guanyà el 10è Torneig de Leiden amb 7 punts de 9, per davant de forts jugadors com ara Sandipan Chanda, Loek van Wely i Evgeny Postny, enduent-se un premi metàl·lic de 1.750 euros.

## Referències

* ↑ «Nota biogràfica de Roeland Pruijssers» (en anglès). Chessgames.com. [Consulta: 28 juliol 2016].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 28 juliol 2016].
* ↑ Posició al rànquing mundial i evolució Elo de Roeland Pruijssers «benoni.de» (en alemany). Arxivat de l'original el 2016-08-18. [Consulta: 28 juliol 2016].
* ↑ «Roeland Pruijssers wins 10th Leiden Open». chessbase.com. [Consulta: 28 juliol 2016].
# Boško Abramović

Boško Abramović (Бошко Абрамовић; Zrenjanin, Iugoslàvia, 14 de febrer de 1951 - 19 de desembre de 2021) fou un jugador d'escacs serbi, que va jugar part de la seva carrera sota bandera iugoslava. Ha estat seleccionador nacional serbi. Obtingué el títol de Mestre Internacional el 1980 i el de Gran Mestre el 1984.
A la llista d'Elo de la FIDE del novembre de 2020, hi tenia un Elo de 2274 punts, cosa que en feia el jugador número 195 (en actiu) de Sèrbia. El seu màxim Elo va ser de 2524 punts, a la llista de gener de 2002 (posició 388 al rànquing mundial).

## Resultats destacats en competició

Entre els seus millors resultats hi ha el primer lloc als torneigs de Lugano 1981, Pamporovo 1982, Reykjavík 1982, Vrnjacka Banja 1983, Niš 1983, Belgrad 1984, Linz 1984, París 1985, Berlín 1990, Oberwart 1990, Kladovo 1993 i Bela Crkva 1995.
Va empatar als llocs 16è-20è a l'Interzonal de Biel de 1993.
El 2006 fou 2n al Campionat d'escacs de Sèrbia.

## Notes i referències

* 1 2 3 «Nota biogràfica de Boško Abramović» (en anglès). Chessgames.com. [Consulta: 15 novembre 2014].
* ↑ «Šah: Ivanišević šampion Srbije». ŠumadijaPress, 06-05-2012. Arxivat de l'original el 2012-06-19. [Consulta: 5 novembre 2014].
* ↑ «"Rànquing d'escaquistes per federació: Sèrbia"» (en anglès). lloc web de la FIDE. [Consulta: 7 novembre 2021].
* ↑ Posició al rànquing mundial i evolució Elo de Boško Abramović «benoni.de» (en alemany). Arxivat de l'original el 2014-11-29. [Consulta: 15 novembre 2014].
* ↑ 1993 Interzonal de Biel
# Julia Matijass

Julia Matijass (Lyubinsky (urban-type settlement), 22 de setembre de 1973) és una judoka russa de naixement, però nacionalitzada alemanya el 1999, ja retirada, que va competir durant les dècades de 1990 i 2000.
El 2004 va prendre part en els Jocs Olímpics d'Estiu d'Atenes, on guanyà la medalla de bronze en la competició del pes extra lleuger del programa de judo.
En el seu palmarès també destaca una medalla de bronze al Campionat d'Europa de judo i quatre campionats nacional entre d'altres èxits.

## Referències

* 1 2 Julia Matijass a Sports Reference (arxivat)
* ↑ «Julia Matijass, Judoka, JudoInside». [Consulta: 13 setembre 2020].
* ↑ «Julia Matijass - Munzinger Biographie». [Consulta: 13 setembre 2020].
# Julio Curatella

Julio Curatella (Argentina, 27 de febrer de 1911 - Buenos Aires, 1995) fou un remer argentí que va competir durant les dècades de 1930 i 1940.
El 1936 va prendre part en els Jocs Olímpics de Berlín on, fent parella amb Horacio Podestá, guanyà la medalla de bronze en la prova del dos sense timoner del programa de rem. Un cop finalitzada la Segona Guerra Mundial va prendre part en els Jocs de Londres de 1948, on quedà eliminat en sèries en la prova del quatre sense timoner del programa de rem.

## Referències

* 1 2 «Julio Curatella Olympic Results». sports-reference.com. Arxivat de l'original el 18 d'abril 2020. [Consulta: 3 juny 2019].
# Julius Körner

Julius Körner (2 d'abril de 1870 – ?) va ser un remer alemany que va competir cavall del segle xix i el segle xx. El 1900 va prendre part en els Jocs Olímpics de París, on guanyà una medalla de bronze en la prova de quatre amb timoner com a membre de l'equip Favorite Hammonia.

## Referències

* ↑ «Julius Körner Olympic Results». sports-reference.com. Arxivat de l'original el 16 de desembre 2012. [Consulta: 19 setembre 2015].
# June Maston

June Maston (Tweed Heads, 14 de març de 1928 - Tweed Heads, 3 de desembre de 2004), també coneguda amb el cognom de casada Ferguson, fou una atleta australiana, especialista en curses de velocitat i salt de llargada, que va competir durant la dècada de 1940.
El 1948 va prendre part en els Jocs Olímpics de Londres, on va disputar dues proves del programa d'atletisme. Va guanyar la medalla de plata en la prova del 4x100 metres formant equip amb Shirley Strickland, Elizabeth McKinnon i Joyce King, mentre en el salt de llargada quedà eliminada en la classificació.
Entre 1946 i 1948 guanyà el títol de les 440 iardes de Nova Gal·les del Sud. Un cop retirada exercí d'entrenadora d'atletisme, entre d'altres, de Betty Cuthbert i Maureen Caird. Es retirà el 1988. El 1967 fou reconeguda com a Membre de l'Orde de l'Imperi Britànic (MBE) i el 1989 fou inclosa al Sport Australia Hall of Fame.

## Millors marques

* 100 metres. 12,4" (1948)

## Referències

* 1 2 «June Maston Olympic Results». sports-reference.com. Arxivat de l'original el 30 de gener 2012. [Consulta: 14 novembre 2019].
* ↑ June Ferguson MBE - Coach - Athletics a Sport Australia Hall of Fame
* ↑ Fitxa a trackfield.brinkster.net
# János Garay

János Garay (Budapest, 23 de febrer de 1889 - Mauthausen-Gusen, 5 de març de 1945) fou un tirador d'esgrima hongarès que va competir durant la dècada de 1920. Era el pare de Juan Garay.
Especialista en el sabre, el 1924 va prendre part al Jocs Olímpics de París, on va disputar dues proves del programa d'esgrima. Guanyà la medalla de plata en la competició de sabre per equips i la de bronze en la de sabre individual. Quatre anys més tard, als Jocs d'Amsterdam, guanyà la medalla d'or en la prova de sabre per equips del programa d'esgrima.
En el seu palmarès també destaquen dues medalles d'or al campionat del món d'esgrima, el 1925 en sabre individual i el 1930 en sabre per equips.
El 1944 fou deportat al camp de concentració de Mauthausen, on va morir pocs dies abans de la fi de la Segona Guerra Mundial.

## Referències

* 1 2 3 4 «Janos Garay Olympic Results». sports-reference.com. Arxivat de l'original el 17 d'abril 2020. [Consulta: 6 maig 2018].
* ↑ Schaffer, Kay; Smith, Sidonie. The Olympics at the Millennium: Power, Politics, and the Games. Rutgers University Press, 2000, p. 60–62. ISBN 978-0-8135-2820-5.
* ↑ Olympians Who Were Killed or Missing in Action or Died as a Result of War Arxivat 2020-04-17 a Wayback Machine. a sports-reference.com
# József Várszegi

József Várszegi (Győr, 7 de setembre de 1910 - Budapest, 12 de juny de 1977) va ser un atleta hongarès, especialista en el llançament de javelina, que va competir entre les dècades de 1930 i 1950.
Nacut a Győr, s'inicià en l'atletisme en els clubs locals Dunántúli AC i Győri AC. Durant la seva carrera esportiva va prendre part en tres edicions dels Jocs Olímpics d'Estiu. El 1936, a Berlín, fou vuitè en els llançament de javelina del programa d'atletisme. El 1948, a Londres, guanyà la medalla de bronze en la mateixa prova i el 1952, a Hèlsinki, fou vint-i-tresè novament en la prova del llançament de javelina.
En el seu palmarès també destaca una medalla de bronze en el llançament de javelina del Campionat d'Europa d'atletisme de 1938 i tres medalles d'or i una de plata als International University Games. Entre 1932 i 1952, a excepció del 1944, quan no es va disputar, va guanyar tots els campionats hongaresos de javelina. Va millorar el rècord hongarès en sis ocasions durant la seva carrera i fou el primer hongarès en superar els setanta metres. El seu rècord nacional de 72,78 cm no fou superat fins 17 anys després.
Un cop retirat exercí d'entrenador del Vasas SC i Budapest Honvéd SE.

## Millors marques

* Llançament de javelina. 72,78 cm (1938)

## Referències

* 1 2 3 «Győri SZC Baross Gábor Két Tanítási Nyelvű Közgazdasági és Ügyviteli Szakgimnáziuma : Várszegi József (1910-1977)». [Consulta: 1r maig 2020].
* ↑ «József Várszegi Olympic Results». sports-reference.com. Arxivat de l'original el 17 d’abril 2020. [Consulta: 30 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «World Student Games (Pre-Universiade)». [Consulta: 30 abril 2020].
* ↑ «Track and Field Statistics». [Consulta: 1r maig 2020].
# Karl Schmid

Karl Schmid (valor desconegut, 29 de juny de 1910 - Kilchberg, 14 de maig de 1998) fou un remer suís que va competir durant les dècades de 1930 i 1940. Era el pare del també remer Kurt Schmid.
El 1936 va prendre part en els Jocs Olímpics de Berlín, on disputà tres proves del programa de rem. Guanyà la medalla de plata en el quatre amb timoner, formant equip amb Hermann Betschart, Hans Homberger, Alex Homberger i Rolf Spring; i la de bronze en el quatre sense timoner, formant equip amb Hermann Betschart, Hans Homberger i Alex Homberger. En la prova del vuit amb timoner fou sisè.
En el seu palmarès també destaquen cinc medalles al Campionat d'Europa de rem, dues d'or, dues de plata i una de bronze entre el 1934 i 1947, sempre en la prova del quatre sense timoner.

## Referències

* ↑ «Karl Schmid Olympic Results». sports-reference.com. Arxivat de l'original el 26 de juliol 2011. [Consulta: 30 maig 2019].
* ↑ «Rudern – Europameisterschaften (Herren – Vierer o.Stm.)» (en alemany). Sport Komplett. [Consulta: 19 maig 2018].
# Katalin Szőke

Katalin Szőke (Budapest, 17 d'agost de 1935 - Los Angeles, 27 d'octubre de 2017) fou una nedadora hongaresa, especialista en estil lliure, que va competir durant les dècades de 1940 i 1950. Era filla del jugador de waterpolo Márton Homonnai.
El 1952 va prendre part en els Jocs Olímpics d'Estiu de Hèlsinki, on va disputar dues proves del programa de natació. En ambdues, els 100 i 4x100 metres lliures va guanyar la medalla d'or. En la prova de relleus va formar equip amb Ilona Novák, Éva Novák i Judit Temes. Quatre anys més tard, als Jocs de Melbourne, tornà a disputar dues proves del programa de natació. Destaca una setena posició en la prova dels 4x100 metres lliures. Una vegada finalitzats els Jocs de Melbourne fou una dels 42 esportistes olímpics hongaresos que van demanar asil polític als Estats Units arran de la Revolució hongaresa de 1956 i posterior repressió soviètica.
En el seu palmarès també destaquen dues medalles d'or al Campionat d'Europa de natació de 1954, en els 100 i 4x100 metres lliures, i nou campionats nacionals. Va establir quatre rècords del món.
Es va casar amb el jugador de waterpolo Kálmán Markovits, de qui després es va divorciar. Posteriorment es va casar amb un altre jugador de waterpolo, Árpád Domján.
El 1985 fou incorporada a l'International Swimming Hall of Fame.

## Referències

* ↑ nemzetisport.hu. «Gyász: elhunyt Szőke Kató, Helsinki kétszeres olimpiai bajnoka - NS» (en hongarès), 29-10-2017. [Consulta: 28 agost 2020].
* 1 2 3 4 Katalin Szőke a Sports Reference (arxivat)
* ↑ «Magyar Olimpiai Bizottság», 27-07-2012. Arxivat de l'original el 2012-07-27. [Consulta: 28 agost 2020].
* 1 2 «ISHOF.org | KATALIN SZOKE (HUN)» (en anglès). [Consulta: 28 agost 2020].
* ↑ «European Swimming Championships (Women)». [Consulta: 28 agost 2020].
# Kathrin Haacker

Kathrin Haacker (Wismar, 3 d'abril de 1967) és una exremadora alemanya que va competir durant les dècades de 1980 i 1990. Fins a la reunificació alemanya ho va fer sota bandera de la República Democràtica Alemanya.
El 1988 va prendre part en els Jocs Olímpics de Seül, on guanyà la medalla d'or en la prova del vuit amb timoner del programa de rem. Quatre anys més tard, als Jocs de Barcelona, guanyà la medalla de bronze en la mateixa prova del vuit amb timoner del programa de rem. La tercera i darrera participació en uns Jocs fou el 1996, a Atlanta, on fou quarta en la prova del dos sense timoner. En el seu palmarès també destaquen dues medalles d'or, una de plata i quatre de bronze al Campionat del món de rem.

## Referències

* ↑ «Kathrin Haacker Olympic Results». sports-reference.com. Arxivat de l'original el 17 d'abril 2020. [Consulta: 26 octubre 2019].
* ↑ Fitxa a worldrowing.com Arxivat 2021-01-12 a Wayback Machine. - FISA